Kurt Ard
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
Kurt Ard er en selvlært dansk tegner og illustratør. Han er særlig kjent for sine forsidetegninger på store familieblader i Skandinavia og USA i 1950- og 1960-årene.
Anerkjent i USA Ards detaljrealistisk-humoristiske stil og motiver har mye til felles med Norman Rockwells arbeider. I 1964 holdt han en stor separatutstilling på Verdensutstillingen i New York. På dette tidspunktet var han allerede godt kjent i USA på grunn av forsidetegningene til blant annet The Saturday Evening Post, Reader's Digest, McCalls og Modern Maturity. Allers og Bing & Grøndahl I Norge var det Allers som i mange år hadde tegninger av ham på forsidene sine. Han har også tegnet motiver til Bing & Grøndahls porselensplatter. Eksterne lenker Forsider til The Saturday Evening Post, tegnet av Kurt Ard Litteratur Ard, Kurt. (2004). so gesehen. Hörzu Buch.